Το **Northrop N-9M** ήταν πειραματική ιπτάμενη πτέρυγα που είχε το 1/3 των διαστάσεων του Northrop XB-35. Φτιάχτηκε για τις ανάγκες του προγράμματος ανάπτυξης του προαναφερθέντος βομβαρδιστικού μεγάλης ακτίνας δράσης XB-35. Το Ν-9Μ, το οποίο πέταξε για πρώτη φορά το 1942, ήταν το τρίτο αεροσκάφος της Northrop με αυτή την γενική διάταξη. Η ανάπτυξη ιπτάμενων πτερύγων είχε ξεκινήσει το 1929 με το μονοκινητήριο ελικοφόρο Northrop Flying Wing X-216H και  συνεχίστηκε μια δεκαετία αργότερα με το N-1M του 1939–1941. Κολοφώνας της εξελικτικής πορείας των ιπτάμενων πτερύγων Northrop είναι το υπερσύγχρονο στελθ βομβαρδιστικό B-2 Spirit, που η εταιρεία ανέπτυξε από κοινού με την Grumman.

Σχεδιασμός και ανάπτυξη
-----------------------

Στις 30 Οκτωβρίου 1941 εγκρίθηκε η έναρξη του προκαταρκτικού σχεδιασμού για το βομβαρδιστικό Β-35. Θα κατασκευάζονταν μηχανολογικά πρωτότυπα, θα γίνονταν δοκιμές και το κυριότερο θα κατασκευαζόταν ένα λειτουργικό μοντέλο του Β-35 υπό κλίμακα 1:3 με την ονομασία Ν-9Μ. Το Ν-9Μ θα αξιοποιούνταν για την συλλογή δεδομένων όσον αφορά τα χαρακτηριστικά της ιπτάμενης πτέρυγας και για την εξοικείωση των πιλότων με το πρωτοποριακό νέο αεροσκάφος. Όταν υπεγράφη το αρχικό συμβόλαιο προβλέπονταν η κατασκευή ενός μονάχα Ν-9Μ. Στις αρχές του 1943 το συμβόλαιο επεκτάθηκε στα τρία αεροσκάφη και μερικούς μήνες αργότερα στα τέσσερα, διότι το αρχικό Ν-9Μ συνετρίβη. Στο τελευταίο αεροσκάφος ενσωματώθηκαν διάφορες βελτιώσεις που προέκυψαν από τις πτητικές δοκιμές των προηγουμένων καθώς και ισχυρότεροι κινητήρες. Τα τέσσερα αεροσκάφη ονομάστηκαν N-9M-1, -2, -A και -B αντίστοιχα.

Το Ν-9Μ ήταν εν μέρει κατασκευασμένο από ξύλο για να μειωθεί το βάρος του. Οι εξωτερικές επιφάνειες των πτερύγων ήταν φτιαγμένες από απανωτές στρώσεις φύλλων καπλαμά. Η κεντρική περιοχή, τρόπον τινά η αντίστοιχη της ατράκτου στα αεροσκάφη συμβατικής σχεδίασης, ήταν φτιαγμένη από συγκολλημένο σωληνοειδή χάλυβα. Όλα τα αεροσκάφη πλην του Ν-9Β προωθούνταν από δύο αερόψυκτους κινητήρες Menasco C6S-1 των 290 hp που έστρεφαν δίφυλλες έλικες. Το Ν-9Β προωθούνταν από δύο ισχυρότερους Franklin XO-540-7 των 300 hp.

Επιχειρησιακή ιστορία
---------------------

Το αεροσκάφος πραγματοποίησε την παρθενική του πτήση στις 27 Δεκεμβρίου 1942 με τον δοκιμαστή πιλότο John Myers στα χειριστήρια.
 Μέσα στους επόμενους πέντε μήνες πραγματοποιήθηκαν 45 δοκιμαστηκές πτήσεις. Σχεδόν όλες τερματίστηκαν πρόωρα εξ αιτίας διάφορων μηχανικών προβλημάτων, που συνήθως σχετίζονταν με τους κινητήρες Menasco. Στις 19 Μαΐου 1943, αφού είχε ήδη συγκεντρώσει αθροιστικά περίπου 22,5 ώρες πτήσης, το αρχικό Ν-9Μ συνετρίβη 19 km δυτικά της αεροπορικής βάσης Muroc. Ο πιλότος του, Max Constant, σκοτώθηκε προσπαθώντας να σώσει το αεροσκάφος που είχε πέσει πέσει σε ανεξέλεγκτη βύθιση 60°. Μετά το δυστύχημα διεξήχθη έρευνα από την οποία προέκυψε ότι συνέβη αντιστροφή ελέγχου (αγγλ. *control reversal*). Έγιναν διορθώσεις προκειμένου να μην συμβεί αυτό ξανά. Το βομβαρδιστικό ακυρώθηκε τελικά, με συνέπεια την καθήλωση και των Ν-9Μ.

Σωζόμενα αεροσκάφη
------------------

Το αποκατεστημένο N-9MB στο airshow του Chino το 2004.
Μετά την ακύρωση του προγράμματος όλα τα Ν-9Μ εκτός από το τελευταίο, το Ν-9ΜΒ, καταστράφηκαν για σκραπ. Το μοναδικό Ν-9Μ αφέθηκε για περισσότερο από τρεις δεκαετίες. Το 1982 πέρασε στην κατοχή του αεροπορικού μουσείου Planes of Fame που βρίσκεται στο Chino της Καλιφόρνια. Το μουσείο ξεκίνησε την αποκατάσταση του αεροσκάφους. Ήταν δύσκολη και επίπονη διαδικασία που κράτησε περισσότερο από δύο δεκαετίες. Συμμετείχαν εθελοντές και άνθρωποι που είχαν εργαστεί στην Northrop. Χάρη στις προσπάθειες τους το αεροσκάφος μπορεί να πετάξει ξανά και από το 1993 αποτελεί έκθεμα του μουσείου και συμμετέχει σε διάφορα airshow και αεροπορικές επιδείξεις.

Τον Απρίλιο του 2006 ενώ ήταν εν πτήσει ξέσπασε φωτιά στον κινητήρα. Ο πιλότος κατάφερε να το προσγειώσει με ασφάλεια, χωρίς να υποστεί σημαντικές ζημιές. Το Ν-9Μ αποκαταστάθηκε και πέταξε ξανά στο ετήσιο airshow του Chino τον Μάιο του 2010.

Δείτε επίσης
------------

### Αεροσκάφη που σχετίζονται με την ανάπτυξη του N-9M

* Northrop N-1M
* Northrop YB-35
* Northrop YB-49

### Παρόμοια αεροσκάφη

* Horten H.VII
* Horten Ho 229
* Armstrong Whitworth A.W.52

Παραπομπές
----------

1. 1 2  Parker, Dana T. *Building Victory: Aircraft Manufacturing in the Los Angeles Area in World War II,* pp. 93, 102-6, Cypress, CA, 2013. ISBN 978-0-9897906-0-4.
2. ↑  "Flying Wing Is Successful In first Tests." *Popular Mechanics*, May 1930.
3. ↑  O'Leary 2007, p. 62.
4. ↑  Parker, Dana T. *Building Victory: Aircraft Manufacturing in the Los Angeles Area in World War II,* p. 93, Cypress, CA, 2013. ISBN 978-0-9897906-0-4.
5. 1 2 3  O'Leary 2007, p. 65.
6. 1 2  O'Leary 2007, p. 66.
7. 1 2  O'Leary 2007, p. 68.
8. ↑  *Air & Space*(Smithsonian)*, October/November 2003, Volume 18, Number 4, p. 12.*

Βιβλιογραφία
------------

* Coleman, Ted. *Jack Northrop and the Flying Wing: The Real Story Behind the Stealth Bomber*. New York: Paragon House, 1988. ISBN 1-55778-079-X.
* Donald, David, editor. "Northrop Flying Wings", *Encyclopedia of World Aircraft*. Etobicoke, Ontario: Prospero Books, 1997. ISBN 1-85605-375-X.
* Maloney, Edward T. *Northrop Flying Wings*. Corona del Mar, California: World War II Publications, 1988. ISBN 0-915464-00-4.
* O'Leary, Michael. "Northrop's Flying Sorcery". *Aeroplane*, Volume 35, Number 6, Issue 410, June 2007. pp. 62–64.
* O'Leary, Michael. "The Shape of Wings to Come". *Aeroplane*, Volume 35, Number 6, Issue 410, June 2007, pp. 65–68.
* O'Leary, Michael. "Wings of Northrop, Part Two". *Air Classics*, Volume 44, Number 1, January 2008, Challenge Publications, Inc. ISSN 0002-2241. (Heavily illustrated, authoritative N-9M article.)
* *New 'Flying Wing' Plane Hailed as Great Advance In Aviation.* "The Baltimore American" newspaper, Section E, 9 February 1930. (Front-page feature article with two photos reporting on Northrop's flights with his first Flying Wing monoplane.)
* Pape, Garry and John Campbell. *Northrop Flying Wings: A History of Jack Northrop's Visionary Aircraft*. Atglen, Pennsylvania: Schiffer Publishing, Ltd. 1995. ISBN 0-88740-689-0.
* Wooldridge, E. T. *Winged Wonders: The Story of the Flying Wings*. Washington, D.C.: Smithsonian Institution Press, 1983. ISBN 0-87474-966-2.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Northrop N-9M** |

* History of the Flying Wing (Αγγλικά)

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αεροσκάφη Northrop |
| --- |
|  |
| μαχητικά | 
* 3A
* XP-56
* P-61
* XP-79
* F-89
* XFT
* F2T
* F-5/CF-5/CF-116
* YF-17
* F-18L
* F-20
* YF-23
 |
|  |
| βομβαρδιστικά | 
* YB-35
* YB-49
* B-62
* BT
* B2T
* B-2
 |
|  |
| Επιθετικά/εγγύς υποστήριξης | 
* YA-13
* XA-16
* A-17
* SBT
* YA-9
 |
|  |
| μη επανδρωμένα (UAV) | 
* Q-4
 |
|  |
| αναγνωριστικά | 
* F-15
* RF-61
* RF-5
 |
|  |
| εκπαιδευτικά | 
T-38 |
|  |
| μεταγωγικά &επιβατηγά | 
* Alpha
* Beta
* Gamma
* Delta
* C-19
* C-100
* YC-125
* RT
 |
|  |
| πειραματικά | 
* N-1M
* N-9M
* JB-1
* MX-324
* MX-334
* M2-F2
* M2-F3
* HL-10
* Tacit Blue
* X-4
* X-21
 |
|  |
| 
* Κατηγορία Κατηγορία
* Commons page Κοινά
 |

 |

|  |  |
| --- | --- |
| 

|  |
| --- |
| * Πύλη:Αεροπορία
* Πύλη:Πόλεμος
* Πύλη:Δεύτερος Παγκόσμιος Πόλεμος
 |

 |